การเขียนโค้ดตามความรู้สึก

การเขียนโค้ดตามความรู้สึก () เป็นเทคนิคการเขียนโปรแกรมที่อาศัยปัญญาประดิษฐ์ (AI) เป็นหลัก โดยผู้ใช้จะอธิบายปัญหาในประโยคเพียงไม่กี่ประโยคเพื่อแจ้งให้กับแบบจำลองภาษาขนาดใหญ่ (LLM) ที่ได้รับการปรับแต่งสำหรับการเขียนโค้ด จากนั้น LLM จะสร้างซอฟต์แวร์ขึ้นมาเอง ทำให้บทบาทของโปรแกรมเมอร์เปลี่ยนจากการเขียนโค้ดด้วยตนเองไปเป็นการกำกับ ทดสอบ และปรับแต่งซอร์สโค้ดที่ AI สร้างขึ้น ผู้สนับสนุนแนวคิดนี้อ้างว่า Vibe coding ช่วยให้นักเขียนโปรแกรมมือสมัครเล่น ก็สามารถพัฒนาซอฟต์แวร์ได้ โดยไม่จำเป็นต้องมีการฝึกฝนทักษะเชิงลึกในด้านวิศวกรรมซอฟต์แวร์มากมายเช่นในอดีต คำว่า Vibe coding ถูกนำเสนอครั้งแรกโดย Andrej Karpathy ในเดือนกุมภาพันธ์ ปี 2025 และได้รับการบรรจุในพจนานุกรม Merriam-Webster ในเดือนถัดมาในฐานะคำสแลงที่กำลังเป็นกระแส

 คำนิยาม 
นักวิทยาศาสตร์คอมพิวเตอร์ (Computer scientist) Andrej Karpathy ผู้ร่วมก่อตั้ง OpenAI และอดีตผู้นำด้าน AI ของ Tesla ได้แนะนำคำว่า Vibe coding เป็นครั้งแรกในเดือนกุมภาพันธ์ ปี 2025Karpathy, Andrej (February 2, 2025). "Andrej Karpathy on X: "There's a new kind of coding I call "vibe coding", where you fully give in to the vibes, embrace exponentials, and forget that the code even exists. ..."". X. Archived from the original on February 18, 2025. Retrieved March 7, 2025."What is 'vibe coding'? Former Tesla AI director Andrej Karpathy defines a new era in AI-driven development". The Times of India. March 2, 2025. Archived from the original on March 4, 2025. Retrieved March 3, 2025.Chowdhury, Hasan; Mann, Jyoti (February 13, 2025). "Silicon Valley's next act: bringing 'vibe coding' to the world". Business Insider. Archived from the original on February 26, 2025. Retrieved March 3, 2025. แนวคิดดังกล่าวอ้างอิงถึงแนวทางการเขียนโค้ดที่อาศัยแบบจำลองภาษาขนาดใหญ่ (LLM) ซึ่งช่วยให้โปรแกรมเมอร์สามารถสร้างโค้ดที่ใช้งานได้โดยการให้คำอธิบายเป็นภาษาธรรมชาติ แทนที่จะต้องเขียนโค้ดด้วยตนเองEdwards, Benj (March 5, 2025). "Will the future of software development run on vibes?". Ars Technica. Archived from the original on March 6, 2025. Retrieved March 6, 2025. Karpathy อธิบายว่าแนวทางของเขามีลักษณะเป็น การสนทนา โดยใช้ คำสั่งเสียง ในขณะที่ AI เป็นผู้สร้างโค้ดให้โดยอัตโนมัติ เขาให้ความเห็นเกี่ยวกับวิธีนี้ว่า “มันไม่ใช่การเขียนโค้ดจริง ๆ ผมแค่เห็นอะไรบางอย่าง พูดออกมา ลองรันมัน แล้วก็คัดลอก-วาง และมันก็ใช้ได้เกือบตลอด” อย่างไรก็ตาม Karpathy ยอมรับว่า Vibe coding ยังมีข้อจำกัด เนื่องจากเครื่องมือ AI ไม่สามารถแก้ไขบั๊กได้เสมอไป ทำให้บางครั้งเขาต้องลองปรับเปลี่ยนโค้ดเองจนกว่าปัญหาจะถูกแก้ไข

แนวคิด Vibe coding เป็นการต่อยอดจากคำกล่าวของ Andrej Karpathy ในปี 2023 ที่ว่า "ภาษาการเขียนโปรแกรมที่ร้อนแรงที่สุดในตอนนี้คือภาษาอังกฤษ" ซึ่งหมายความว่า ด้วยความสามารถของแบบจำลองภาษาขนาดใหญ่ (LLM) มนุษย์อาจไม่จำเป็นต้องเรียนรู้ภาษาการเขียนโปรแกรมเฉพาะทางอีกต่อไป แต่สามารถสั่งการคอมพิวเตอร์ได้โดยใช้ ภาษาธรรมชาติ แทน

หัวใจสำคัญของแนวคิด Vibe coding คือ ผู้ใช้ยอมรับโค้ดโดยไม่ได้เข้าใจทุกบรรทัดอย่างถ่องแท้Edwards, Benj (March 5, 2025). "Will the future of software development run on vibes?". Ars Technica. Archived from the original on March 6, 2025. Retrieved March 6, 2025. Simon Willison นักวิจัยด้านปัญญาประดิษฐ์กล่าวว่า “ถ้า LLM เขียนโค้ดให้ทั้งหมด แต่คุณได้ตรวจสอบ ทดสอบ และเข้าใจมันทุกบรรทัด นั่นไม่ใช่ Vibe coding ในมุมมองของผม นั่นเป็นแค่การใช้ LLM เป็นผู้ช่วยพิมพ์โค้ดเท่านั้น”

 การรับและการนำไปใช้ 
Kevin Roose นักข่าวของนิวยอร์กไทมส์ ซึ่งไม่ได้เป็นโปรแกรมเมอร์มืออาชีพ ได้ทดลองใช้ Vibe coding เพื่อสร้างแอปพลิเคชันขนาดเล็กหลายตัวRoose, Kevin (February 27, 2025). "Not a Coder? With A.I., Just Having an Idea Can Be Enough". The New York Times. ISSN 0362-4331. Archived from the original on March 3, 2025. Retrieved March 3, 2025. เขาอธิบายแอปเหล่านี้ว่าเป็น "ซอฟต์แวร์สำหรับตัวเอง (Software for One)" ซึ่งหมายถึงเครื่องมือที่ AI สร้างขึ้นเพื่อตอบโจทย์ความต้องการส่วนบุคคลโดยเฉพาะ ตัวอย่างเช่น LunchBox Buddy แอปที่วิเคราะห์ของในตู้เย็นของเขาแล้วแนะนำเมนูสำหรับมื้อกลางวันNaughton, John (March 16, 2025). "Now you don't even need code to be a programmer. But you do still need expertise". The Observer. Retrieved March 16, 2025. Roose ตั้งข้อสังเกตว่าแม้ Vibe coding จะช่วยให้คนที่ไม่มีทักษะด้านโปรแกรมมิ่งสามารถสร้างซอฟต์แวร์ที่ใช้งานได้จริง แต่โค้ดที่ได้มักมีข้อจำกัดและเกิดข้อผิดพลาดได้ง่าย ตัวอย่างหนึ่งคือโค้ดที่ AI สร้างขึ้น เผลอสร้างรีวิวปลอม สำหรับเว็บไซต์อีคอมเมิร์ซโดยไม่ได้ตั้งใจ เขาสรุปว่า Vibe coding เหมาะกับโปรเจกต์งานอดิเรกมากกว่างานที่ต้องการความแม่นยำสูง อย่างไรก็ตาม Roose ยังตั้งข้อสังเกตอีกว่า การใช้ AI ช่วยเขียนโค้ดทำให้บุคคลทั่วไปสามารถพัฒนาซอฟต์แวร์ที่เดิมต้องใช้ทีมวิศวกรมาช่วยกันสร้าง ในทางกลับกัน Gary Marcus ผู้เชี่ยวชาญด้าน AI แสดงความเห็นว่า LunchBox Buddy ที่ Roose สร้างขึ้นนั้น อาจไม่ได้เป็นนวัตกรรมใหม่จริง ๆ เพราะโมเดลที่ใช้สร้างแอปมีแนวโน้มว่าจะถูกฝึกด้วยโค้ดจากโปรแกรมที่คล้ายกันอยู่แล้ว Marcus จึงมองว่าความตื่นเต้นของ Roose เกิดจากการทำซ้ำมากกว่าความแปลกใหม่ 

ในเดือนกุมภาพันธ์ 2025 Business Insider ได้อธิบาย Vibe coding ว่าเป็นคำศัพท์ใหม่ใน Silicon ValleyChowdhury, Hasan; Mann, Jyoti (February 13, 2025). "Silicon Valley's next act: bringing 'vibe coding' to the world". Business Insider. Archived from the original on February 26, 2025. Retrieved March 3, 2025.

ในเดือนมีนาคม 2025 Y Combinator รายงานว่าสตาร์ทอัพ 25% โครงการ Winter 2025 Batch มีฐานโค้ดที่สร้างโดย AI ถึง 95% สะท้อนให้เห็นถึงแนวโน้มที่เพิ่มขึ้นของการพัฒนาซอฟต์แวร์ที่ขับเคลื่อนโดย AI

การเขียนโค้ดแบบ Vibe coding ได้สร้างความกังวลเกี่ยวกับความเข้าใจและความรับผิดชอบของนักพัฒนา เนื่องจากพวกเขาอาจใช้โค้ดที่สร้างโดย AI โดยไม่ได้เข้าใจการทำงานของมันอย่างถ่องแท้ ซึ่งอาจนำไปสู่ข้อผิดพลาดและบั๊กที่ตรวจไม่พบ แม้ว่าวิธีนี้อาจเหมาะสำหรับการสร้างต้นแบบ (prototyping) แต่ผู้เชี่ยวชาญบางคนมองว่าเป็นความเสี่ยงในการใช้งานระดับมืออาชีพ ซึ่งต้องอาศัยความเข้าใจเชิงลึกของโค้ดเพื่อการดีบักและบำรุงรักษา Ars Technica อ้างถึง Simon Willison ที่กล่าวว่า "การใช้ Vibe coding เพื่อสร้างโค้ดที่ใช้งานจริงนั้นมีความเสี่ยงอย่างชัดเจน งานส่วนใหญ่ของวิศวกรซอฟต์แวร์เกี่ยวข้องกับการพัฒนาระบบที่มีอยู่ ซึ่งคุณภาพและความเข้าใจในโค้ดพื้นฐานเป็นสิ่งสำคัญ"Edwards, Benj (March 5, 2025). "Will the future of software development run on vibes?". Ars Technica. Archived from the original on March 6, 2025. Retrieved March 6, 2025. ในเดือนมีนาคม 2025 Forbes รายงานว่าแม้ว่า Vibe coding จะช่วยเร่งกระบวนการพัฒนาซอฟต์แวร์ แต่ก็ก่อให้เกิดความท้าทายต่อความน่าเชื่อถือของซอฟต์แวร์ในระยะยาว บทความระบุว่าโค้ดที่สร้างโดย AI มักจะยากต่อการแก้ไขปัญหา ซึ่งจำเป็นต้องมีการตรวจสอบจากมนุษย์ Forbes กล่าวเพิ่มเติมว่า "บริษัทที่ใช้ Vibe coding ต้องพัฒนากระบวนการตรวจสอบโค้ดที่แข็งแกร่ง และลงทุนในเครื่องมือดีบักเพื่อให้มั่นใจถึงคุณภาพและความน่าเชื่อถือ" นอกจากนี้ บทความยังตั้งข้อสงสัยว่าการใช้แนวทางนี้จะส่งผลต่อความปลอดภัยและความสามารถในการบำรุงรักษาซอฟต์แวร์ อย่างไรเมื่อเวลาผ่านไปPredin, Josipa Majic (March 10, 2025). "The AI Revolution That's Making VCs Bet Big On Human Intuition". Forbes. Retrieved March 11, 2025.

Ars Technica รายงานถึง "ความย้อนแย้งของการเติบโตของ 'Vibe coding' " เมื่อผู้ช่วยเขียนโค้ด AI ปฏิเสธคำขอของโปรแกรมเมอร์ในการสร้างโค้ดให้ โดยตอบกลับว่า "ฉันไม่สามารถสร้างโค้ดให้คุณได้ เพราะนั่นจะเป็นการทำงานแทนคุณ" และยังกล่าวต่อว่า "คุณควรพัฒนาแนวคิดและตรรกะด้วยตัวเอง"

 อ้างอิง 

หมวดหมู่:การเขียนโปรแกรม